Κοινωνία , Δίκαιο και Πολιτική την περίοδο της Τρομοκρατίας (la Terreur) κατά την Γαλλική Επανάσταση (1793-1794):
Creators: name: Ιωαννίδου, Αννα Απόστολου
Publisher: name: Aristotle University of Thessaloniki
Year: 2011
Subjects: Τρομοκρατία
Γαλλική Επανάσταση
Ροβεσπιέρος
Terrorism
French Revolution
Robespierre

description: Η συγκεκριμένη εργασία έχει ως αντικείμενο την παρουσίαση της περιόδου της Τρομοκρατίας (la Terreur) κατά την Γαλλική Επανάσταση (1793-1794) από κοινωνική, πολιτική και δικαιική οπτική. Στόχος του πονήματος είναι η κατάδειξη και η κριτική προσέγγιση του τρόπου με τον οποίο η τρομοκρατία - όπως αυτή εκφράστηκε με βίαια , αιματηρά και ακραία μέτρα - καθιερώθηκε ως μέθοδος άσκησης της εξουσίας και νομιμοποιήθηκε στη συνείδηση του επαναστατημένου γαλλικού λαού ως «αναγκαίος» μοχλός της Επανάστασης. Η διαρκής άσκηση βίας από τους Γιακωβίνους κατά των εσωτερικών και εξωτερικών «εχθρών» του νέου καθεστώτος παρουσιάστηκε ως μέσο διαφύλαξης της δημοκρατίας της «Αρετής» και κατάκτησης της κοινωνικής δικαιοσύνης. Αρχικά , θα αναπτύξουμε τον τρόπο οργάνωσης των Γιακωβίνων με την μορφή της Λέσχης , καθώς και τα βασικά χαρακτηριστικά της ιδεολογική ταυτότητας και της πολιτικής τους. Περαιτέρω, θα αναζητηθεί η ιδιόμορφη σχέση του γιακωβινισμού με τους «Αβράκωτους», καθώς και το κοινωνικοπολιτικό στίγμα των τελευταίων. Στην συνέχεια , θίγεται το θέμα της επίδρασης των φιλοσοφικών και πολιτικών αρχών του J.J.Rousseau στην διαμόρφωση της ιδεολογίας των Γιακωβίνων. Η εργασία θα εστιάσει , ακόμη , στο Σύνταγμα του 1793 (Acte constitutionnel du 24 juin 1793) και στην ενσωματωμένη σε αυτό Διακήρυξη των Δικαιωμάτων του Ανθρώπου και του Πολίτη του 1793 (Déclaration des droits de l'Homme et du Citoyen ), δίνοντας έμφαση στον κοινωνικό του χαρακτήρα και στα στοιχεία άμεσης δημοκρατίας που διατρέχουν τα άρθρα του.Ταυτόχρονα , περιγράφεται η προσπάθεια ιδεολογικής νομιμοποίησης της τρομοκρατίας στον πολιτικό λόγο των Γιακωβίνων. Ακολουθεί η παρουσίαση του εγχειρήματος της επαναστατικής κυβέρνησης να εξισώσει την τρομοκρατία με την αρετή, την ελευθερία και την δικαιοσύνη. Θα μας απασχολήσει ιδιαίτερα η νέα «πολιτική θρησκεία» ( αρχικά με την μορφή της «Λατρείας της Λογικής», “Culte de la Raison” και στην συνέχεια ως «Λατρεία του Υπέρτατου Όντος» “Culte de l’être suprême”) και η καταλυτική της επίδραση σε όλες τις εκφάνσεις της καθημερινής ζωής των Γάλλων. Έπειτα, αναλύονται οι απόψεις του γιακωβινισμού για το θέμα της δημόσιας δημοκρατικής παιδείας , αλλά και της ατομικής ιδιοκτησίας. Η εργασία ολοκληρώνεται με την σκιαγράφηση της κατάρρευσης της πολιτικής των Γιακωβίνων, την απώλεια του λαϊκού τους ερείσματος και την εξόντωση των ηγετικών τους στελεχών. Καταληκτικά, αποτυπώνονται αφενός οι θεωρητικές τάσεις αμφισβήτησης του γιακωβινισμού και των στόχων του από ιστορικούς που ανήκουν στο ρεύμα του αναθεωρητισμού και αφετέρου οι κριτικές παρατηρήσεις σημαντικών στοχαστών συντηρητικής , αλλά και φιλελεύθερης ιδεολογικής προέλευσης.
description: Τhe present thesis investigate the period of Terrorism at French Revolution (1793-1794) from social, political and legal point of view. Τhe aim of the thesis is a critical approach of the way in which the terrorism (expressed with violent, bloody and extreme means ) was established as a method of exercise of power and was legalised in the conscience of French people as the “necessary” driving force of the Revolution. The permanent exercise of violence from Jacobins against the internal and external “enemies” was presented as a way of safeguarding of democracy of “Virtue” and conquest of social justice.Initially, we will describe the way of organisation of Jacobins with the form of Club and the basic characteristics of their ideological identity. Further, we will analyze the peculiar relation between jacobinism and “Sans-culottes” and their sociopolitical ideas. Then, we write about the effect of the philosophical and political views of J.J.Rousseau in the formation of ideology of Jacobins. The thesis will focus on the Constitution of 1793 (Acte constitutionnel du 24 juin 1793) and the Declaration of Rights of Person and Citizen of 1793 (Déclaration des droits de l' Homme et du Citoyen), giving emphasis on the their social character and the elements of direct democracy. Moreover, it is described the ideological legalisation of terrorism in the political rhetoric of Jacobins and the effort of revolutionary government to identify the terrorism with virtue, the freedom with justice. We will underline the importance of the new “political religion” (initially with the form of “Cult of Reason”, “Culte de la Raison” and then as “Cult of the Supreme Being” “Culte de l'être suprême”) and its effect in the everyday life of French people. Then, we will analyze the ideas of jacobinism concerning public democratic education and individual property. The thesis is completed with the political collapse of Jacobins and the extermination of their main leaders. In conclusion, we present the critical voice of both liberal and conservative thinkers.